„Evaluarea domnului Florin Piersic, realizată în această dimineață de către echipa medicală, prezintă o situație staționară. Starea generală a pacientului se ameliorează ușor”, anunță Spitalul Foișor.
Actorul Florin Piersic a fost vizitat, duminică, de premierul Marcel Ciolacu și ministrul Sănătății, Alexandru Rafila.
Florin Piersic a fost mutat, joi dimineața, la Spitalul Foișor, pentru a primi tratament ortopedic. Medicii de la Institutul de Boli Infecțioase „Matei Balș” spuneau că actorul este stabil, însă este vorba de un pacient vulnerabil prin vârstă și boli asociate.
Actorul în vârstă de 88 de ani a fost transferat de la Cluj-Napoca la București cu o aeronavă SMURD.
(sursa: Mediafax)